da fr da da en en nl da en da en tr da en en en nb en da da da en en en en en da de en da da en da it da en tr da en en en pt en en fr en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en da da da ro en en da da da ms da da da da da de da da da da da da de en da da da da da da da da da da da da da nds da da da da da da da nl da da da da da da da es da da da da da da da da da da da da da da en en da da da da da da da da da de da it da sl da de da tr es pt en ar id en da en da da nl en
trøje | At skabe er at leve
Inspiration eller en lille historie.
At skabe – om mig selv
Arkiv Vælg måned september 2022  (2) august 2022  (3) juli 2022  (3) juni 2022  (2) maj 2022  (1) april 2022  (2) marts 2022  (1) februar 2022  (3) januar 2022  (4) december 2021  (3) november 2021  (1) oktober 2021  (2) september 2021  (2) august 2021  (1) juli 2021  (5) juni 2021  (1) maj 2021  (1) april 2021  (2) marts 2021  (2) februar 2021  (1) januar 2021  (5) december 2020  (3) november 2020  (2) september 2020  (2) juli 2020  (3) juni 2020  (1) maj 2020  (1) april 2020  (3) marts 2020  (1) februar 2020  (2) januar 2020  (3) december 2019  (4) november 2019  (7) oktober 2019  (4) september 2019  (1) august 2019  (2) juli 2019  (9) juni 2019  (2) maj 2019  (4) marts 2019  (1) februar 2019  (2) januar 2019  (3) december 2018  (5) november 2018  (1) oktober 2018  (3) september 2018  (3) august 2018  (3) juli 2018  (1) juni 2018  (4) maj 2018  (1) april 2018  (2) februar 2018  (4) januar 2018  (4) december 2017  (2) november 2017  (4) oktober 2017  (3) september 2017  (2) august 2017  (2) juli 2017  (4) juni 2017  (2) maj 2017  (1) april 2017  (2) marts 2017  (3) februar 2017  (3) januar 2017  (1) december 2016  (1) november 2016  (3) oktober 2016  (3) september 2016  (1) august 2016  (2) juli 2016  (4) juni 2016  (3) maj 2016  (1) april 2016  (3) marts 2016  (4) februar 2016  (3) december 2015  (4) november 2015  (5) oktober 2015  (2) august 2015  (2) juli 2015  (4) juni 2015  (1) maj 2015  (2) april 2015  (4) marts 2015  (1) februar 2015  (1) januar 2015  (3) december 2014  (4) november 2014  (3) oktober 2014  (6) september 2014  (2) august 2014  (2) juli 2014  (3) juni 2014  (1) maj 2014  (2) april 2014  (1) marts 2014  (3) februar 2014  (7) januar 2014  (2) december 2013  (2) november 2013  (2) oktober 2013  (2) september 2013  (1) august 2013  (2) juli 2013  (5) juni 2013  (3) maj 2013  (4) april 2013  (5) marts 2013  (11) februar 2013  (1) januar 2013  (3) december 2012  (4) november 2012  (2) oktober 2012  (3) september 2012  (3) august 2012  (2) juli 2012  (4) juni 2012  (5) maj 2012  (6) april 2012  (4) marts 2012  (4) februar 2012  (3) januar 2012  (4) december 2011  (6) november 2011  (4) oktober 2011  (4) september 2011  (4) august 2011  (3) juli 2011  (4) juni 2011  (2) maj 2011  (3) april 2011  (4) marts 2011  (5) februar 2011  (8) januar 2011  (2) december 2010  (7) november 2010  (5) oktober 2010  (4) september 2010  (4) august 2010  (3) juli 2010  (4) juni 2010  (3) maj 2010  (3) april 2010  (7) marts 2010  (4) februar 2010  (6) januar 2010  (3) december 2009  (5) november 2009  (3) oktober 2009  (3) september 2009  (6) august 2009  (5) juli 2009  (9) juni 2009  (3) maj 2009  (4) april 2009  (4) marts 2009  (6)
Abonner på blog via Email
Indtast din e-mail-adresse for at blive tilmeldt og modtage besked om nye indlæg på dette websted via e-mail.
Slut dig til 23 øvrige tilmeldte
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
At skabe er at leve
Et indblik i mine elevers og egne tekstile arbejder.
Categories: at strikke Kommentarer lukket til Trøje med ribstribe
Idéen til denne trøje var et billede i et blad. Det var en lodret ribstribe i siden, som fængede. Denne ribstribe anes ikke på forsiden af trøjen. Der er kun en lodret vrangrække ved siden af forkantribben.
Jeg ville bruge en lodret ribbort til at give form til trøjen. Ribborten består af 2 vrang og tre ret. Denne er brugt på ryggen og i siden. Trøjen er strikket lige op uden ind- eller udtagninger ved taljen.
Garnet er kamgarn i tre farver. To grønne og en mørk blå. Garnere har ikke samme tykkelse. Alle tre tråde er strikket samtidig.
Jeg har gjort således:
Omkreds bul: 94-96 cm.
pinde nr. 5 og 5½ i rundpinde og strømpepinde.
Strikkefasthed: 18m på 10 cm.
Bul: Slå 169 m op på rundpind nr 5. Strik rib: (Den første pind er fra vrangsiden) 1 vr, 2 r, *3 vr, 2 r*. Gentag fra * til *. Slut med 1 r. Fortsæt i rib ved at strikke som masken under viser. Ret over ret, vrang over vrang. Ribbens højde er 17 pinde.
Skift til p 5½ og strik videre således (samtidig inddeles trøjen i flere dele):
Højre forstykke1 r, 2 vr, 33 r
Højre side markering: 2 vr, 3r, 2 vr, 3r, 2, vr
Ryg: 28 r, 2 vr, 3r, 2 vr, 3r, 2, vr, 3 r, 2 vr, 28 r
Venstre side markering: 2 vr, 3r, 2 vr, 3r, 2 vr
Venstre forstykke: 33 r, 2 vr, 1r.
Ribmaskerne i siden. Sidemarkeringen. Desværre ikke så tydelig på billedet.
Også ribmasker på ærmet.
Strik til arbejdet måler ca. 40 cm. Luk af til ærmegab: Der aflukkes 10 masker placeret symmetrisk over den fortsatte ribbort i begge sider. Strik ryggen videre således: Luk til ærmegab i hver side for 2, 2, 1, 1, 1m. Strik lige op til arbejdet måler 63 cm. Lad de midterste 23 m. hvile. Strik hver side færdig for sig ved at tage m ind mod hals: 3 x 1 m. Indtagning indenfor kantmasken. På samme pind som den 3. indtagning foretages, påbegyndes vendestrik til skulderen. Vend med 5m, 5m og 6m. Strik til sidst en række over alle 16 m. Lad disse m hvile til forstykket er strikket.
Forstykke: Afluk til ærmegab som på ryggen. Strik lige op til arbejdet måler ca. 49 cm (30 rækker fra ærmegabsaflukningen startede). Luk til hals for 6, 3, 2m og 1m 3 gange. ( de 6 m kan sættes til hvile i stedet). Strik lige op indtil samme højde som skuldervendingerne på ryggen. Strik tilsvarende vendinger og slut af med at strikkeaflukke skulder for og ryg sammen.
Ærmer: Slå 35 m. op på p. nr. 5. Strik rib: 3 r og 2 vr over 15 omgange. Der strikkes rundt. F. eks. på fire strømpepinde. Sæt et omgangsmærke mellem de to sidste vrangmasker på 4. p. Denne markering føres hele vejen op gennem ærmet. Dette er undersiden af ærmet. Skift til p. nr. 5½ og glatstrik. Dog fortsættes ribmønstret midt på ærmet: Strik 14 m r. Strik de næste 7 m: 2 vr, 3r, 2 vr, så de ligger ovenpå tilsvarende m på ærmeribben. Strik r resten af omgangen. For hver omgang strikkes denne rib fortsat op langs hele ærmets yderside. Start udtagning på slutning af 3. omgang, hvor der strikkes, til der mangler 1 m. før mærket. Saml lænken op mellem den netop strikkede m og næste m og strik denne m drejet ret. Strik 2 r (1 m på hver side af markeringen). Strik igen en udtagning ved at samle en lænke op og strikke denne drejet r. Der er således 2 masker mellem hver udtagning. Fortsæt denne udtagning på hver 6. omgang til der er 69 m på omgangen. Strik til arbejdet måler 47 cm. Næste omgang lukkes af under ærmet med 5 m på hver side af mærketråden. Ærmekuplen strikkes frem og tilbage. Der lukkes af i hver side for 2 x 2 m. Fortsæt med at tage 1 m ind i hver side på hver pind fra retsiden på denne måde: Strik 1 m., strik 2 r sm, strik til der mangler 3 m, tag 1m løs af, strik den næste m og træk den løse m over, strik 1 ret. Fortsæt indtagninger til der er 21 m tilbage. Luk i hver side for 3, 4m. Luk de resterende 7 m til sidst.
Forkanter: Venstre: Strik 94 m op langs forkanten fra retsiden på p nr. 5. Første pind strikkes ret (= en vrangrille på trøjens retside). Derefter 6 p rib: 2r, 2vr. Slut med 2 r. Luk af i rib.
Højre: Som venstre forkant, til der er strikket 3 p. Derefter “det perfekte knaphul” på 4. pind. Øverste knaphul ligger 10 m fra kanten. Hvert knaphul består af 2 m. og der er 13 m. mellem hvert knaphul. I alt 5 knaphuller. Knaphullets størrelse afpasses efter knappens str. mine knapper er 16 mm i diameter. Strik 2 pinde rib mere. Luk af i rib.
Halskant: Saml masker op rundt i halsen: 43 m fra forkant til ryggens ribmønster, strik de hvilende m fra nakken som m viser og saml 43 m op til den anden forkant. Strik rib: 2 r, 2 vr – dog strik fortsat 3 r og 2 vr over nakkens m. Sørg også for, at den lodrette vrangrække på forstykkerne strikkes som vrang i ribben, så denne linje føres igennem hele trøjen. Efter tre rækker, strikkes knaphul i trøjens højre side. Knaphullet ligger over 4. og 5. m fra forkanten. Efter 6 rækker lukkes af i rib.
De to vrangmasker ved siden af knapborten videreføres i halsribkanten.
Sy ærmerne i trøjen og sy knapper i. Jeg har brugt nogle metalknapper, som engang er købt på et loppemarked.
Tags: cardigan, Kamgarn, trøje
Categories: at sy, beklædning Kommentarer lukket til Jakke i isoli
“…Går tit du kold over landet hen…” Denne linje fra en af vore sommersange: “Du danske sommer, jeg elsker dig”, kan passende være udgangspunktet for denne jakke eller trøje, om man vil.
Modellen er fra “Alt om håndarbejde”, 05/2015.
Den er syet i en nærmest cremefarvet isoli.
Kjolen, der anes under jakken, er afprøvninger af et kjolemønster i jersey. Mere herom ved en anden lejlighed.
Tags: Isoli, jakke, trøje
Categories: at strikke Kommentarer lukket til Sorte blomster
En strikket trøje. Det hele startede med min mand købte et strikkekit til mig. Garn og model. Købt hos Marianne Østergaard, Ribe. Modellen var sådan set god nok, men jeg ville hellere sætte mit eget præg på arbejdet. Mønstret på trøjen i kittet var meget “kantet”. Og så synes jeg også, at modellens ærmer var for brede.
Så rammerne for mit design var de farver, som der var i strikkekittet. Det blev til et blomstermønster med inspiration fra den nordiske strikketradition.
Det blev til denne model. Undervejs lavede jeg en opskrift med monteringsvejledning til Sorte blomster.
Trøjen er med norsk montering. Der hvor man strikker rundt helt op til skulderaflukningen og ved monteringen klipper op til ærmegab og halsudskæringen. Se opskriften.
Tags: Sorte blomster, trøje
Categories: at strikke Kommentarer lukket til Trøje med hulbort
Garn på tilbud. Hvilken fristelse.
Det er købt for over et år siden, så hvor meget tilbud det var, husker jeg ikke mere.
Modellen er eget design.  Ideen var rullekanter i håndled, forneden på bullen samt i halsen. Og en sammenstrikning af ærmer og bul med indtagninger jævnt fordelt. Desuden lidt ind- og udtagninger i taljen.
Undervejs kom hulmønstret til for at bryde fladen. Lige inden hulmønstret er der strikket nogle vendepinde for at gøre ryggen højere end fortil. Denne manøvre gør, at trøjen foran i halsen ikke bliver så høj som bagtil. Der er også strikket nogle venderækker igen lige før rullekanten i halsen er strikket.
Som næsten altid startede jeg med, efter at have lavet strikkeprøve, at strikke ærmerne for at kunne finjustere strikkefastheden. Jeg var startet på metalpinde, rundt på fire pinde, men til det tynde garn var de for tunge. Både at arbejde med, men jeg synes også den “frie” pind trak for meget i det strikkede. De vejede simpelthen for meget.
Bedre gik det med træpinde.
Rullekanten forneden på bullen duede slet ikke. Den rullede helt enormt. Derfor er den endelige kant strikket til sidst. Opslagsrækken er fjernet og der er samlet masker op forneden og derefter strikket nedad. Først 4 omgange vrang, så fire omgange ret og tilsidst 8 omgange vrang. Det er afsluttet med en sammenstrikning med opsamlede masker på indersiden hvor de sidste 8 omgange startede. Sammenstriknigen og aflukningen ses herunder:
Undervejs er mange ideer afprøvet. Et hulmønster i håndleddet efter rullekanten. Den blev slet ikke tydelig nok i dette garn.
Der har også været eksperimenteret med en afslutningen forneden i stedet for den mislykkede rullekant. Og nogle prøver strikket for at se om det duede. En af ideerne var at påstrikke en kant som en strikket hestetømme. Det rullede lige så meget som den opringelige fejlslagne rullekant. Jeg tror den teknik egner sig bedst til afslutning på en halsrunding. Også forsøgt med en bort forneden bestående af 2 ret, 2 vrang – perlestriksagtigt samt et forsøg med et ret-vrang-mønster. Ingen af forslagene duede til rullekanterne i håndleddet, som jo allerede var lavet og som var en af grundideerne. Nogle af ideerne ses på billedet herover.
Diagram til hulmønstret. Som nævnt egnede garnet sig ikke til alm. hulmønster, hvor hullerne dannes ved et omslag i forbindelse med sammenstrikning af to masker. Derfor endte det valgte hulmønster med dobbelt omslag.
Trøjen blev færdig sidst på efteråret og er afprøvet. Let og behagelig og dejlig varm.
Garnet er Primevera (80% mohair og 20% polyamid) fra Hjertegarn strikket på p nr. 3½.
Categories: at strikke Kommentarer lukket til Lille cardigan
Til min lille nevø strikkede jeg denne trøje i julegave. Str. 6 – 12 mdr. Modellen fandt jeg på nettet. Der var den med rullekant nederst og i håndleddene. Det kom til at se forkert ud, så i stedet blev strikket en lille ribbort.
Garnet er fra lageret og er vistnok noget strømpegarn. Banderolen var blevet væk.
For at pifte det lidt op strikkede jeg kanterne i en anden farve samt en mønsterbort på trøjen.
Som det ses, er figurerne ikke så velafrettede, at de går den samme vej allesammen. Også vi mennesker har hvert vores særpræg og personlighed.
Der blev også lige tid til at strikke et par sokker til ham. Str. små. Der er slået 28 masker op til skaftet.
Tåen er fodformet. Det ses ikke så tydeligt på billedet.
Tags: cardigan, sokker, trøje
50 års jubilæumskonference – DH
Den faglige forening Håndværk&Design
09-16-2022 / Vævebrikker – 3D printede
09-14-2022 / Orange multifarvet ribstrik
08-02-2022 / Hækling for venstrehåndede
08-01-2022 / Fire cirkelbilleder
© 2022 At skabe er at leve. All Rights Reserved. Entries RSS Comments RSS Log ind